На основу члана 44. Закона о култури („Службени гласник Републике Србије“, број 72/09, 13/16 и 30/16 и 6/2020), члана 37. Статута Града Ниша ("Службени лист Града Ниша", број 88/08 и 143/16 и 18/2019) и члана 15. Одлуке о оснивању Позоришта лутака Ниш ("Службени лист града Ниша", број 2/11, 115/16 и 99/2020) .

Скупштина Града Ниша на седници одржаној \_\_\_\_\_\_\_\_\_\_\_\_\_\_ донела је

**Р Е Ш Е Њ Е**

I **ДАЈЕ СЕ САГЛАСНОСТ** на Програм рада Позоришта лутака Ниш за 2021. годину, број 1155/20-02 од 22.12.2020. године, који је донео Управни одбор ове установе на седници одржаној 22.12.2020. године.

II Програм рада Позоришта лутака Ниш за 2021. годину реализоваће се у складу са Финансијским планом ове установе за 2021. годину.

III Решење доставити Позоришту лутака Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

Председник

Бобан Џунић

***О б р а з л о ж е њ е***

Управни одбор Позоришта лутака Ниш, на седници одржаној 22.12.2020. године донео је Програм рада Позоришта лутака Ниш за 2021. годину, број 1155/20-02 од 22.12.2020. године, и доставио га Секретаријату за културу и информисање на даље поступање.

Позориште лутака Ниш у 2021. години у оквиру редовног репертоара, планира извођење три премијерне, једне новогодишње представе и 35 репризних представа, редовних и обновљених.

Као и предходних година и у 2021. години планира се извођење репризних представа, за публику из Ниша и најближег окружења, представа за децу из основних школа, вртића и других установа, као и представа у слободним терминима за грађане, укупно 270.

Такође, ова установа планира и учешће на 11 фестивала у земљи и иностранству. Због неповољне епидемиолошке ситуације пруозроковане пандемијом вируса Ковид-19, неки национални и међународни фестивали на којима је Позориште лутака требало да учествује у 2020. су одложени за 2021. годину. Њихови организатори су најавили одржавање два фестивалска издања током 2021. године.

По позиву организатора, Позориште лутака ће имати 15 гостовања у земљи и иностранству, а очекују се и гостујуће представе театара из иностранства у Нишу.

Позориште ће и у 2021. години, наставити започету сарадњу са институцијама са којима је ова установа успешно сарађивала током претходних година, а посебно са културним институцијама у градским општинама, предшколским, школским и академским установама, медијским кућама, културним центрима других земаља и другим заинтересованим институцијама. Планирају се устаљене хуманитарне акције са установама социјалне заштите, удружењима социјално угрожених категорија и дечијом клиником. Наставиће се сарадња и са позориштима и луткарским организацијама из иностранства, која подразумева размену искустава ради подизања на виши ниво, квалитета уметничког стваралаштва у области луткарске уметности у својим срединама (размена гостовања, заједничке луткарске радионице, размена луткарских уметника, размена информација из области луткарства...).

Позориште лутака ће и у 2021. години активно учестовати у раду националних и међународних позоришних организација на националном и светском нивоу.

Чланом 33. Одлуке о буџету Града Ниша за 2021. годину („Службени лист Града Ниша“, број 114/2020) прописано је да „Директни корисници буџетских средстава, који су у буџетском смислу одговорни за кориснике буџетских средстава, врше расподелу средстава корисницима у оквиру својих одобрених апропријација“. Градска управа града Ниша - Секретаријат за културу и информисање, дала је сагласност на Финансијски план Установе за 2021. годину, који је у циљу целовитог сагледавања Програма достављен у прилогу.

Имајући у виду да је Програм сачињен у складу са законом, прописима Града и циљевима оснивања Установе, предлаже се доношење решења о давању сагласности на Програм рада Позоришта лутака Ниш за 2021. годину.

Секретар

\_\_\_\_\_\_\_\_\_\_\_\_\_\_\_\_\_\_\_\_\_\_

Александра Радосављевић